#### ЧАС

РАЗГОВОР С ПОСЛОДАВЦЕМ (1)

**Циљ:** Повећање осећаја самопоуздања у вештини обављања разговора с потенцијалним послодавцем.

**Задаци:** Упознавање ситуације интервјуисања за посао.

#### Материјал:

* 1. Прилог за ученике 24-1
	2. Прилог за ученике 24-2

#### Опис активности

**Први корак**: Уводно излагање наставника: Иако је писана професионална биографија веома корисна, стручњаци наглашавају да ниједна професионална биографија није сама за себе довољно моћно средство за добијање запослења. Добра биографија може обезбедити разговор за посао, али неће обезбедити посао. Ма колико добра, биографија не може да одради неке ствари тако уверљиво као директни контакт. На пример, не може да покаже колико знања особа заиста има, као ни колико ће бити пријатан сарадник на послу. Никакав папир не може представити особу боље од ње саме.

**Други корак:** Поделити ученицима прилог «Питања која можете очекивати на разговору за посао» (**Прилог 24-1**) и продискутовати о сврси сваког питања из угла послодавца.

**Трећи корак:** Поделите ученике у две групе и дати следећи инструкцију: "У овој вежби ћете замислити себе у улози послодавца који тражи погодног радника за одређени посао. Испланираћете како да помоћу интервјуа откријете да ли је кандидат права особа за тај посао. Главне компоненте плана интервјуа су концентрисане око три питања која интервјуер има на уму:

1. За који посао тражим радника?
2. Помоћу којих питања ћу открити способности и особине личности кандидата?
3. Шта ћу посматрати у понашању и изгледу кандидата?

Поделити ученике у две групе и дати им инструкцију: "Једна група ће се фокусирати на одабир кандидата за место менаџера у продавници наочара. Друга група ће бирати радника за место менаџера у продавници техничке робе. Треба да направите план интервјуа према прилогу «Како размишља послодавац?» **(Прилог 24-2)** Одаберите особу која ће бележити ваш план и изнети га пред све ученике».

**Четврти корак:** Када групе заврше са састављањем плана интервјуа, замолите представника групе да образложи план. Написати на табли следећа питања:

* + 1. Зашто сте одлучили да питате баш за ту способност или особину личности?
		2. Зашто сте одлучили да посматрате баш те аспекте понашања или изгледа кандидата?

**Пети корак:** Наставник даје коментар активности из претходног корака: способност да се поставите у позицију послодавца може помоћи да успешно претпоставите шта је важно послодавцу и да се припремите за разговор.

#### Прилог за ученике 24-1

**Питања која можете очекивати на разговору за посао**

* Које су ваше најзначајније способности?
* Како видите потенцијалне тешкоће у обављању посла за који конкуришете?
* Како бисте описали своју личност?
* Које су ваше квалификације за овај посао?
* Због чега би требало да запослимо баш вас?
* Шта можете учинити за нашу фирму?
* Зашто желите да радите за нас?
* Реците нам нешто о себи.

**Прилог за ученике 24-2**

**Како размишља послодавац?**

У овој вежби ћете замислити себе у улози послодавца који тражи погодног радника за одређени посао. Ваш задатак у овој вежби је да саставите план интервјуа помоћу којег ћете открити да ли је кандидат права особа за посао који нудите. Главне компоненте плана интервјуа су концентрисане око три питања која ће те имати на уму:

1. За који посао тражим кандидата?
2. Помоћу којих питања ћу открити способности и особине личности кандидата?
3. Шта ћу посматрати у понашању и изгледу кандидата?

1. За који посао тражим радника?

---------------------------------------------------------------------------------------------------

---------------------------------------------------------------------------------------------------

2. Помоћу којих питања ћу открити способности и особине личности кандидата?

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

3. Шта ћу посматрати у понашању и изгледу кандидата?

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------

---------------------------------------------------------------------------------------------------